დიზელ გენერატორის ძალოვანი წრედების რეკონსტრუქცია

ალაზანი ჰესზე გვესაჭიროება დიზელ გენერატორის ძალოვანი წრედების რეკონსტრუქცია საკუთარი მასალით.

რეკონსტრუქციის ფარგლებში შესასრულებელია შემდეგი სახის სამუშაოები.

1. შესაცვლელია კაბელი დიზელ გენერატორსა და ცვლადი საკუთარი მოხმარების 0,4 კვ. ძაბვის ფარს შორის.
2. აღსადგენია მეორე საკუთარი მოხმარების ტრანსფორმატორის 0,4 კვ წრედი და აუცილებლობის შემთხვევაში შესაცვლელია 0,4 კვ. კაბელი.
3. აღსადგენია რეზერვის ავტომატური ჩართვის მოწყობილობების სქემა. როგორც ძალოვანი ნაწილი ასევე მეორადი წრედები.
4. საჭიროების შემთხვევაში შესაცვლელია ან დასამატებელია, როგორც ძალოვანი ასევე მეორად წრედების გამოყენებული მოწყობილობები.
5. ძალოვან წრედში ამჟამად ჩართულია მხოლოდ ერთი საკუთარი მოხმარების ტრანნსფორმატორი. აუცილებელია ჩაირთოს წრედში მეორე ძალოვანი ტრანსფორმატორიც.
6. სამუშაოების წარმოება უნდა განხორციელდეს მოკლე ვადებში ჰესის მინიმალური გაჩერებებით.
7. დამატებითი ინფორმაციისათვის, ტენდერში მონაწილე პირებს ეძლევათ უფლება, სამუშაოების მოცულობებს და მახასიათებლებს გაეცნონ ადგილზე წინასწარი მოკვლევის გზით.

ძირითადი სამუშაოების წარმოების ჩამონათვალი:

1. გამოირთოს წრედიდან.
2. ჩაუტარდეს ელექტროტექნიკური გაზომვები.
3. ჩაიხსნას ძალოვანი და მეორადი კაბელები.
4. დემონტაჟი გაუკეთდეს გამანაწილებელ ყუთებს.
5. დამაგრდეს ახალი გამანაწილებელი ყუთები.
6. დამონტაჟდეს ძალოვანი საკომუტაციო მოწყობილობები.
7. დამონტაჟდეს მეორადი წრედების და ავტომატიკის მოწყობილობები.
8. ჩაიდოს ძალოვანი და მეორადი წრედების კაბელები.
9. ჩატარდეს ელექტროტექნიკური სამონტაჟო სამუშაოები.
10. ჩაუტარდეს ელექტრულ წრედებს და მოწყობილობებს სრული ელექტროტექნიკური დიაგნოსტიკა.
11. ჩაირთოს და გამოიცადოს დიზელ გენერატორის და რეზერვის ავტომატური ჩართვის მოწყობილობები მუშა რეჟიმებში.